**Stanovisko hlavného kontrolóra k záverečnému účtu**

**obce Kiarov za rok 2022**

V zmysle § 18 f odst.1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k návrhu záverečného účtu obce Kiarov za rok 2022.

Odborné stanovisko k návrhu záverečného účtu za rok 2022 som spracovala na základe zverejneného materiálu „Návrh záverečného účtu obce Kiarov za rok 2022“ a ostatných dostupných materiálov.

**A. Východiská spracovania odborného stanoviska k návrhu záverečného účtu**

Návrh záverečného účtu obce Kiarov za rok 2022 je predložený na prerokovanie do obecného zastupiteľstva v zákonom stanovenej lehote, t.j. do šiestich mesiacov po uplynutí rozpočtového roka.

**1. Súlad so všeobecne záväznými právnymi predpismi**

Návrh záverečného účtu obce Kiarov za rok 2022 je spracovaný v súlade so zákonom č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách územnej samosprávy“).

**2. Dodržanie informačnej povinnosti zo strany obce**

Návrh záverečného účtu bol verejne sprístupnený na úradnej tabuli obce v zákonom stanovenej lehote, t.j. najmenej 15 dní pred jeho schválením v súlade s § 9 odst.2 zákona č.369/1990 Zb. o obecnom zriadení v znení neskorších predpisov a s §16 ods.9 zákona o rozpočtových pravidlách územnej samosprávy.

**3. Dodržanie povinnosti auditu zo strany obce**

V zmysle § 16 odst.3 zákona o rozpočtových pravidlách územnej samosprávy je Obec povinná si dať overiť účtovnú závierku a dodržiavanie ostatných povinností hospodárenia

**4. Metodická správnosť predloženého návrhu záverečného účtu**

Predložený návrh záverečného účtu obsahuje povinné náležitosti podľa § 16 ods. 5 zákona o rozpočtových pravidlách územnej samosprávy a to:

1.1 Rozpočet obce na rok 2022

1.2. Rozbor plnenia príjmov za rok 2022

1.3. Rozbor čerpania výdavkov za rok 2022

1.4 Prebytok/schodok rozpočtového hospodárenia za rok 2022

1.5. Tvorba a použitie peňažných fondov a iných fondov

1.6. Bilancia aktív a pasív k 31.12.2022

1.7. Prehľad o stave a vývoji dlhu k 31.12.2022

1.8. Údaje o hospodárení príspevkových organizácií

1.9. Prehľad o poskytnutých dotáciách právnickým osobám a fyzickým osobám -

podnikateľom podľa § 7 ods. 4 zákona č.583/2004 Z.z.

1.10 Údaje o nákladoch a výnosoch podnikateľskej činnosti

1.11. Finančné usporiadanie finančných vzťahov voči:

- zriadeným a založeným právnickým osobám

- štátnemu rozpočtu

- štátnym fondom

- rozpočtom iných obcí

- rozpočtom VÚC

Údaje o plnení rozpočtu sú spracované podľa rozpočtovej klasifikácie v súlade s Opatrením MF SR č.MF/010175/2004-42, ktorým sa ustanovuje druhová, organizačná a ekonomická klasifikácia rozpočtovej klasifikácie v znení neskorších zmien, ktorá je záväzná pri zostavovaní, sledovaní a vyhodnocovaní rozpočtov územnej samosprávy.

**B. Zostavenie návrhu rozpočtu**

Obec pri zostavení návrhu záverečného účtu postupovalo podľa § 16 odst.1 zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrnne spracovala do záverečného účtu. V súlade s § 16 odst.2 Obec finančne usporiadala svoje hospodárenie vrátane finančných vzťahov k zriadeným právnickým osobám a fyzickým, obec usporiadala finančné vzťahy k štátnemu rozpočtu.

**1.1. Rozpočtové hospodárenie obce v roku 2022**

Rozpočet obce Kiarov na rok 2022 bol schválený Obecným zastupiteľstvom v Kiarove uznesením č. 33/2021 dňa 11.12.2021 ako vyrovnaný.

V zmysle zákona o rozpočtových pravidlách územnej samosprávy bol rozpočet obce na rok 2022 zostavený v členený na:

a) bežný rozpočet

1. kapitálový rozpočet
2. finančné operácie

Schválený rozpočet bol v priebehu rozpočtového roka 2022 štyrikrát, v súlade s rozpočtovými pravidlami:

* + prvá zmena schválená dňa 26.02.2022 uznesením č. 8/2022
  + druhá zmena schválená dňa 31.05.2022 uznesením č. 13/2022
  + tretia zmena schválená dňa 30.09.2022 uznesením č. 18/2022
  + štvrtá zmena schválená dňa 16.12.2022 uznesením č. 29/2022

**1.2. Plnenie príjmovej časti rozpočtu**

Príjmy bežného rozpočtu boli splnené vo výške 131 052,22 €,čo predstavuje 101 % plnenie. Bežné príjmy zahŕňajú hlavne daňové príjmy, nedaňové príjmy a transfery.

**1.3. Plnenie výdavkovej časti rozpočtu**

Výdavky bežného rozpočtu boli vyčerpané vo výške 110 894,83 €, čo predstavuje 85 % plnenie. Obec v priebehu roka zabezpečila úpravy výdavkovej časti rozpočtu . Mzdy a platy boli plnené na 101 %, poistné a príspevky na 88 %, nákup tovarov a služieb na 76 %.

**1.4. Prebytok/schodok rozpočtového hospodárenia za rok 2022**

Z hospodárenia vyplýva, že Obec Kiarov skončila rozpočtové hospodárenie v roku 2022 nasledovne:

1. v bežnom rozpočte dosiahla prebytok vo výške 20 157,39 €
2. v kapitálovom rozpočte dosiahla schodok vo výške 105 511,20 €
3. rozdiel medzi príjmami rozpočtu a výdavkami rozpočtu predstavuje prebytok vo výške 15 311,27 €

V zmysle ustanovenia § 16 odsek 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa na účely tvorby peňažných fondov pri usporiadaní prebytku rozpočtu obce podľa § 10 ods. 3 písm. a) a b) citovaného zákona, z prebytku vylučujú :

* nevyčerpané prostriedky poskytnuté z **Fondu na podporu kultúry národnostných menšín** poskytnuté v predchádzajúcom rozpočtovom roku v sume **2200,00** **EUR** na divadelné predstavenie
* nevyčerpané prostriedky poskytnuté **z Environmentálneho fondu** poskytnuté v predchádzajúcom rozpočtovom roku v sume **12 616,59 EUR** na projekt: Zvýšenie energetickej hospodárnosti obecného domu v obci Kiarov
* nevyčerpané prostriedky poskytnuté **z Ministerstva vnútra SR** poskytnuté v predchádzajúcom rozpočtovom roku v sume **674,57** **EUR** na financovanie výdavkov Referenda 2023

O túto sumu sa pre tvorbu rezervného fondu upraví zostatok finančných prostriedkov, ktorý v konečnom zúčtovaní predstavuje sumu 2 694,68 EUR.

Na základe uvedených skutočností navrhujeme tvorbu rezervného fondu za rok 2022 vo výške 269,40 EUR.

**1.5. Tvorba a použitie peňažných fondov a iných fondov**

Obec vytvára rezervný fond v zmysle ustanovenia § 15 zákona č.583/2004 Z.z. v z.n.p.. O použití rezervného fondu rozhoduje obecné zastupiteľstvo.

Rezervný fond stav k 31.12.2022 – 5 368,16 Eur.

Obec tvorí sociálny fond, zostatok k 31.12.2022 – 508,63 Eur.

**1.6. Bilancia aktív a pasív k 31.12.2022**

Stav pohľadávok Obce Kiarov k 31.12.2022 po lehote splatnosti je 6 037,90 €. Patria sem pohľadávky daň z nehnuteľností, daň za psa a poplatok za komunálny odpad.

Záväzky obce k 31.12.2022 dosiahli výšku 198 058,72 €. Jedná sa o záväzky s dobou splatnosti dlhšou ako 1 rok a v uvedenej sume sú zaúčtované úvery voči ŠFRB vo výške 190 133,65 €, prijaté zábezpeky vo výške 2 705,36 €, záväzky zo sociálneho fondu vo výške 508,63 € . V krátkodobých záväzkoch 4 711,08 € sú zahrnuté záväzky voči zamestnancom, zúčtovanie s orgánmi sociálneho poistenia a zdravotného poistenia, ostatné priame dane vo výške. Záväzky z úveru poskytnutého zo Štátneho fondu rozvoja bývania na výstavbu obecných nájomných bytov sa nezapočítavajú do celkovej sumy dlhu obce.

**1.7. Prehľad o stave a vývoji dlhu k 31.12.2022**

Obec v roku 2018 uzatvorila zmluvu o úvere na úhradu parkovacej plochy pri nájomných bytoch. Úver je dlhodobý s dobou splatnosti v roku 2038.

Obec uzatvorila v roku 2022 Zmluvu o úvere na predfinancovanie NFP pri projektoch „Prestavba domu smútku v obci Kiarov“, úver je s dobou splatnosti do r. 2023 „Obecná tržnica v obci Kiarov“, úver je s dobou splatnosti do r. 2022

„Nákup 9 miestneho vozidla pre spoločnú dopravu osôb v obci Kiarov“, úver je s dobou splatnosti do r. 2023

Stav úverov k 31.12.2022

Parkovacie plochy zostatok úveru k 31.12.2022 – 21 463,00 €

Prestavba domu smútku v obci Kiarov k 31.12.2022 – 0,00 €

Obecná tržnica v obci Kiarov k 31.12.2022 – 0,00 €

Nákup 9 miestneho vozidla pre spoločnú dopravu osôb v obci Kiarov – 26 154,26 €

**1.8. Hospodárenie príspevkových organizácií**

Obec nie je zriaďovateľom príspevkových organizácií:

**1.9. Prehľad o poskytnutých dotáciách  právnickým osobám a fyzickým osobám - podnikateľom podľa § 7 ods. 4 zákona č.583/2004 Z.z.**

V roku 2022 obec poskytla finančný príspevok vo výške 450,00 Eur pre Rímskokatolícku cirkev Vrbovka.

**1.10. Podnikateľská činnosť**

Obec nepodniká.

Z Á V E R

Návrh záverečného účtu obce Kiarov za rok 2022 je spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 odst. 5 uvedeného zákona.

Vzhľadom na vyššie uvedené odporúčam Obecnému zastupiteľstvu v Kiarove schváliť záverečný účet obce bez výhrad.

V Kiarove dňa 14.2.2023 Iveta Gyürkyová v.r.

kontrolórka obce Kiarov